Source: http://docplayer.fi/3839918-Kunta-pitkaaikaistyottomyyden-vastuutahona-jyvaskylan-tyollisyyden-kuntakokeilun-asema-tyottomien-aktivointipalvelujen-kehittamisessa.html
Timestamp: 2016-10-26 07:46:18+00:00
Document Index: 21770316

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ']

⭐KUNTA PITKÄAIKAISTYÖTTÖMYYDEN VASTUUTAHONA. Jyväskylän työllisyyden kuntakokeilun asema työttömien aktivointipalvelujen kehittämisessä
KUNTA PITKÄAIKAISTYÖTTÖMYYDEN VASTUUTAHONA. Jyväskylän työllisyyden kuntakokeilun asema työttömien aktivointipalvelujen kehittämisessä
Download "KUNTA PITKÄAIKAISTYÖTTÖMYYDEN VASTUUTAHONA. Jyväskylän työllisyyden kuntakokeilun asema työttömien aktivointipalvelujen kehittämisessä"
1 KUNTA PITKÄAIKAISTYÖTTÖMYYDEN VASTUUTAHONA Jyväskylän työllisyyden kuntakokeilun asema työttömien aktivointipalvelujen kehittämisessä Sanna Heimola Pro gradu -tutkielma Yhteiskuntapolitiikka Yhteiskuntatieteiden ja filosofian laitos Jyväskylän yliopisto Kevät 20152 Tiivistelmä KUNTA PITKÄAIKAISTYÖTTÖMYYDEN VASTUUTAHONA Jyväskylän työllisyyden kuntakokeilun asema työttömien aktivointipalvelujen kehittämisessä Sanna Heimola Yhteiskuntapolitiikka Pro gradu -tutkielma Yhteiskuntatieteiden ja filosofian laitos Jyväskylän yliopisto Ohjaajat: Marja Järvelä ja Mia Tammelin Kevät 2015 Sivumäärä: 100 sivua + 1 liite Tämän tutkielman tarkoituksena on selvittää Jyväskylässä toimivien Työllisyyden kuntakokeilun, työvoiman palvelukeskuksen sekä työ- ja elinkeinotoimiston kokemuksia kuntakokeilun asemasta alueen työllisyyspalvelujen tarjoajana ja kehittäjänä. Tutkimus jakautuu kolmeen kysymykseen: 1) Millaisia kokemuksia Jyväskylän alueen työvoimapalvelujen ja kuntakokeilun henkilöstöllä on kuntakokeilun toiminnasta ja sen asemasta alueen työllisyydenhoidossa? 2) Millaisia kokemuksia työvoimapalvelujen ja kuntakokeilun henkilöstöllä on kuntakokeilun ja viranomaisten välisestä yhteistyöstä ja työnjaosta? 3) Millaisia näkemyksiä työvoimapalvelujen ja kuntakokeilun henkilöstöllä on työvoimapalvelujen tulevaisuudesta sekä kunnan ja valtion välisestä vastuujaosta työllisyydenhoidossa? Tutkielman viitekehityksenä toimivat aktiivisen työ- ja sosiaalipolitiikan sekä hallinnan käsitteet. Aktivointipolitiikka on Euroopassa lisännyt paineita työllisyys- ja sosiaalipalvelujen integraatioon, eli toisin sanoen kunnan ja valtion välistä yhteistyötä ja vastuita työttömyyden hoitamisessa arvioidaan uudelleen. Tässä tutkielmassa hallinnan käsite rajataan käsittämään niitä hallinnan muotoja, joilla pyritään rakentamaan työttömien aktivointia tukeva palvelujärjestelmä. Tutkielman aineisto koostuu kahdeksasta teemahaastattelusta, johon osallistui edustajia jokaisesta tutkimuksen kohteena olevasta organisaatiosta. Haastattelut on tehty kevään 2014 aikana. Aineiston analyysimenetelmänä on käytetty teoriaohjaavaa sisällönanalyysia. Tutkimuksen mukaan TE-toimiston ja työvoiman palvelukeskuksen yhteistyö kuntakokeilun kanssa toimii pääsääntöisesti hyvin. Yhteistyö perustuu toimijoiden arjen työssä esiintyviin, usein myös aktivoinnin toteuttamisesta nouseviin tarpeisiin ja synergiaetuihin. Vastuujakoa, eli asiakkaiden ohjautumista toimijoiden välillä ei aina koeta kovin selkeäksi, mutta pääsääntöisesti se perustuu eri organisaatioiden asiakkuuskriteereihin ja asiakkaiden yksilöllisiin tarpeisiin. Kuntakokeilu ei ole vaikuttanut merkittävästi pysyvien toimijoiden arkeen, eikä sen koeta luoneen aidosti uusia toimintamalleja, vaan sen käyttämät työkalut ovat olleet ennen jonkin muun toimijan käytössä. Haastateltavien tulevaisuuden visioissa näkyy enemmän osallistavaa aktivointipolitiikkaa ja yhden luukun periaatteella toimivia työllisyyspalveluja. TE-toimistojen vähentäessä resurssejaan kunta ottaa yhä enemmän vastuuta pitkäaikaistyöttömistä. Kehityssuunnan nähdään olevan ristiriidassa kuntien taloustilanteen kanssa. Kuntakokeilun voidaan sanoa olevan tyypillinen työllisyyshanke, jonka toiminta on linjassa työttömien palvelujen aktivoitumista koskevan tutkimuksen kanssa. Avainsanat: kuntakokeilu, aktivointi, pitkäaikaistyöttömyys, hallinta, työllisyyspalvelut3 SISÄLTÖ 1 JOHDANTO TYÖTTÖMYYS ILMIÖNÄ Työttömyys ja huono-osaisuuden kasautuminen Suomen työttömyys- ja vähimmäisturvajärjestelmät AKTIIVINEN TYÖ- JA SOSIAALIPOLITIIKKA Aktiivinen työvoimapolitiikka Aktiivinen sosiaalipolitiikka ja aktivointi Aktivointitoimenpiteiden vaikuttavuus TYÖLLISYYSPALVELUT HALLINNAN TOTEUTTAJINA Hallinnosta hallintaan Työllisyyspalvelujen hallinta Julkisen sektorin järjestämät työvoimapalvelut Julkiset työvoimapalvelut eli työ- ja elinkeinopalvelut Työvoiman palvelukeskus Kunnan ja valtion vastuualueet työllistämistoimissa Viranomaisyhteistyön tutkimus Työllisyyshankkeet nykyhallinnon organisaatioina Työllisyyshankkeet tutkimuskohteena Arviointitutkimus Työllisyysprojektien suhde viranomaisiin Työllisyyden kuntakokeilu ja Jyväskylän tapaus Työllisyyden kuntakokeilun seurantatutkimus TUTKIMUSTEHTÄVÄ JA TUTKIMUKSEN TOTEUTUS Tapaustutkimus Aineiston hankinta ja kuvaus Teemahaastattelu Teoriaohjaava sisällönanalyysi ja aineiston käsittely Tutkimuksen eettisyys ja luotettavuus KUNTAKOKEILUN ASEMA TYÖVOIMAPALVELUJEN TARJOAJANA JA KEHITTÄJÄNÄ JYVÄSKYLÄSSÄ Asiakkaan ohjautuminen ja aktivointi työllisyyspalveluihin... 534 6.2 Kuntakokeilu alkaa haastateltavien käsitykset ja odotukset uudesta toimijasta Toiminta etenee yhteistyön merkitys ja käytäntö Toimijoiden välinen vastuujako Kuntakokeilun asema ja toiminta Jyväskylässä Näkemyksiä työllisyyspolitiikan tulevaisuudesta Työssä havaitut muutokset työllisyyspolitiikassa Kuntakokeilun päättyminen ja sen vaikutukset kunnan ja valtion väliseen vastuujakoon Työttömien palvelujen järjestäminen tulevaisuudessa JOHTOPÄÄTÖKSET LÄHDELUETTELO LIITE5 1 JOHDANTO Jyrki Kataisen (2011) hallitusohjelmassa työ katsotaan ihmisen parhaaksi sosiaaliturvaksi. Oma ja perheen toimeentulo tulisi ansaita ensisijaisesti tekemällä työtä, sillä hyvinvointipalvelujen ja tulonsiirtojen kestävä rahoitus on riippuvaista korkeasta työllisyydestä (emt.). Kuitenkin samaan aikaan pitkäaikaistyöttömyyttä pidetään Suomessa vakavana ongelmana. Pitkäaikaistyöttömyydellä on tapana jatkua, vaikka laskusuhdanteista päästäisiinkin uudelleen taloudellisen kasvun vaiheeseen. Pitkittyneen työttömyyden purkamiseen tarvitaan laaja-alaista yhteiskuntapolitiikkaa sekä monia eri toimijoita. Tällä hetkellä ratkaisua työttömyyteen on monissa Euroopan maissa haettu työväestön velvollisuuksia lisäävällä politiikalla. Politiikan julkilausuttuna tavoitteena on hillitä hyvinvointivaltion sosiaaliturvamenoja. Työikäisten kansalaisten toimeentulon ei tulisi olla pitkiä aikoja sosiaaliturvan varassa. (Karjalainen & Keskitalo 2013.) Aktivointipolitiikka on kohdistanut kehittämispainetta laajasti eri palvelujärjestelmiin. Haasteeksi on tullut kehittää aikaisempia tehokkaampia ja yksilöllisempiä työllistymistä ja syrjäytymisen ehkäisemistä tukevia palvelumalleja. Muun muassa Kelalla, sosiaali- ja terveyspalveluilla ja työhallinnolla on yhteisiä asiakkaita, minkä vuoksi on tullut tarvetta yhdistää työvoima- ja sosiaalipolitiikan palveluja ja resursseja. Työllisyys- ja sosiaalipolitiikan yhdistyminen on johtanut kuntien ja valtion uudenlaiseen yhteistyöhön ja vastuujakoon. Käytännössä tämä tarkoittaa kuntien roolin kasvamista pitkään työttömänä olleiden aktivointitoimenpiteiden järjestämisessä. (Karjalainen & Keskitalo 2013, 14.) Työttömyys, työttömien aktivointi sekä työllisyyspalvelut ovat herättäneet tasaisin väliajoin keskustelua sekä perinteisessä mediassa että sosiaalisessa mediassa. Aktivointiin suhtaudutaan sekä puolesta että vastaan: joidenkin mielestä työttömän velvoittaminen työtä muistuttavaan toimenpiteeseen on työllistymisen kannalta hyödytöntä kyykyttämistä, toisten mielestä työttömän tulee olla hyödyksi yhteiskunnalle ansaitakseen sosiaaliturvansa. Työllisyyspalvelujen saralla tuorein uutisoinnin aihe on ollut TE-hallinnon uudistumisen epäonnistuminen. Enemmistö TE-hallinnon johtajista katsoi, että vuonna 2013 voimaan tullut palvelulinjauudistus hyödytti koulutettuja ja motivoituneita työnhakijoita sekä yritysasiakkaita. Pitkäaikaistyöttömiä, maahanmuuttajia ja osittain työkykyisiä uudistus haittasi, koska henkilökohtaisten palvelujen koettiin heikentyneen. (HS.fi ) TE- 16 toimistojen resurssien leikkaukset ovat saaneet kritiikkiä myös Valtion talouden tarkastusvirastolta, jonka mukaan henkilöstön korvaaminen sähköisillä palveluilla on tuonut kortistoon lisää työttömiä (Yle.fi ). Tämä pro gradu -tutkielma on tapaustutkimus kokeilusta, jonka tarkoituksena on kehittää aktivointipolitiikkaa tukeva palvelujärjestelmä. Pitkäaikaistyöttömyyden vähentämiseksi käynnistettiin määräaikainen kuntakokeilu ajalla Kokeilussa viimeistään 12 kuukauden työttömyyden jälkeen työllisyydenhoidon päävastuu siirtyy valtiolta kunnalle. Keskeistä kokeilussa on uusien, moniammatillisten ja sektorirajat ylittävien toimintamallien kehittäminen ja käyttöönotto. Kokeilukunnissa kunta ja työ- ja elinkeinotoimisto tekevät yhteistyötä työnhakijoiden palvelutarpeiden arvioinnissa. Kokeilu ei vaikuta kuntien ja valtion työnjakoon kokeilun aikana. (TEM 2013a.) Kuntakokeiluun valittiin 23 hanketta, joista tutkimuskohteeksi on valittu Jyväskylän, Muuramen ja Jämsän Työllisyyden kuntakokeilu. Tässä tutkielmassa tarkastellaan Jyväskylän kuntakokeilun ja alueella toimivan työ- ja elinkeinotoimiston sekä työvoiman palvelukeskuksen henkilöstön kokemuksia kuntakokeilun roolista työllisyydenhoidon kentällä. Tämän lisäksi tarkastellaan kuntakokeilun ja viranomaisten välistä yhteistyötä, vastuujakoa sekä näkemyksiä tulevaisuuden työllisyyspolitiikasta. Tutkimuskysymyksiäni ovat: 1) Millaisia kokemuksia Jyväskylän alueen työvoimapalvelujen ja kuntakokeilun henkilöstöllä on kuntakokeilun toiminnasta ja sen asemasta alueen työllisyydenhoidossa? 2) Millaisia kokemuksia työvoimapalvelujen ja kuntakokeilun henkilöstöllä on kuntakokeilun ja viranomaisten välisestä yhteistyöstä ja työnjaosta? 3) Millaisia näkemyksiä työvoimapalvelujen ja kuntakokeilun henkilöstöllä on työvoimapalvelujen tulevaisuudesta sekä kunnan ja valtion välisestä vastuujaosta työllisyydenhoidossa? Kuntakokeilu on tärkeä tutkimuskohde, koska niiden avulla kunnat valmistautuvat ottamaan lisää vastuuta pitkäaikaistyöttömistä. Siksi onkin tärkeää tarkastella, millainen asema ja millaisia tehtäviä hankkeella on pysyviin viranomaistahoihin nähden, sekä miten yhteistyö pysyvien tahojen kanssa toimii. Lisäksi on tärkeää kuulla työllisyyspalvelujen ammattilaisten näkemyksiä tulevaisuudesta. Tällä tapaustutkimuksella on mahdollisuuksia tuottaa 27 uutta tietoa kuntakokeilun suhteesta viranomaisiin sekä täydentää aiheesta tehtyä tutkimusta. Tutkielma jakautuu seitsemään päälukuun. Toisessa luvussa käydään läpi työttömyyttä ilmiönä. Kolmannessa ja neljännessä luvussa esitellään tutkielman teoreettisena viitekehyksenä toimivat aktiivisen työ- ja sosiaalipolitiikan sekä hallinnan käsitteet. Tämän jälkeen luvussa viisi esitellään tutkielman aineisto ja menetelmät sekä pohditaan tutkimuksen eettisyyttä ja luotettavuutta. Kuudes luku sisältää aineiston varsinaisen analyysin, ja seitsemännessä luvussa esitetään johtopäätökset sekä esitetään mahdollisia jatkotutkimusaiheita. 38 2 TYÖTTÖMYYS ILMIÖNÄ Työttömyys ja sen pitkittyminen on ongelma sekä yhteiskunnan että yksilön tasolla. Yhteiskunnallisella tasolla työttömyyden ja työllisyyden muutokset vaikuttavat julkisten menojen suhteelliseen osuuteen ja kokonaistuotantoon eli bruttokansantuotteeseen. Työttömyysasteen nouseminen kasvattaa julkisia menoja ja voi viime kädessä vaikuttaa valtion velkaantumiseen. Yleisesti voidaan todeta, että menojen kasvu on sitä suurempi, mitä parempi on työttömyysturvan taso ja mitä laajempaa työvoimapolitiikka on. (Kiander & Lönnqvist 2002, ) Tässä kappaleessa käydään läpi työttömyyden kehitystä Suomessa sekä esitellään työttömyyden keskeisimmät tyypit. Sen jälkeen esitellään tutkimustuloksia työttömyyden yhteydestä huono-osaisuuteen ja käydään läpi Suomen työttömyys- ja vähimmäisturvajärjestelmät. Suomen työttömyysaste, eli työttömien osuus koko työvoimasta, oli vuonna 1990 vielä alhainen, noin kolme prosenttia, mutta vuonna 1991 työttömyys alkoi kasvaa, ja vuonna 1994 työttömyysaste olikin historiallisen korkea, noin 17 prosenttia. Joukkotyöttömyyden seurauksena suomalaisen hyvinvointivaltion rahoitus ajautui kriisiin. (Kiander 2001, ) Työttömyys kääntyi talouskasvun myötä laskusuuntaan vuoden 1995 tienoilla (emt., 79). Laman jälkeistä aikaa seurasi nopea talouskasvu, ja työllisten määrä eli prosenttiosuus koko väestöstä kasvoi keskeytyksettä vuoteen 2008 asti, kunnes taloudellinen taantuma johti työllisyyden heikkenemiseen (Myrskylä 2010, 25). Vuoden 2014 marraskuussa Suomen työttömyysaste oli 8,2 prosenttia (Tilastokeskus 2014). Vaikka työttömyysaste kehittyi 1990-luvun laman jälkeen parempaan suuntaan, ei lamaa edeltäneelle tasolle kuitenkaan koskaan päästy. Ongelmana pidetään nimenomaan pitkäaikaistyöttömyyttä. Ennen luvun lamaa Suomessa ei ollut pitkäaikaistyöttömyyttä juuri lainkaan. Laman perintönä Suomeen jäi keski-ikäisten, työmarkkinatukea saavien työttömien joukko, jonka työllistymismahdollisuudet eivät ole lamankaan jälkeen parantuneet. (Kiander 2001, ) Pitkäaikaistyöttömyys on myös tällä hetkellä kasvussa (TEM 2014a). Kuviossa 1 havainnollistetaan pitkäaikaistyöttömien määrän kehitystä vuodesta 2008 vuoteen Kuviossa eritellään yli vuoden ja yli kaksi vuotta työttömänä olleet. 49 KUVIO 1. Pitkäaikaistyöttömien määrä ja kehitys vuosina Lähde: Työ- ja elinkeinoministeriö (2014b). Kirjallisuudessa esiintyy erilaisia tulkintoja työttömyyden syistä ja tyypeistä. Rakennetyöttömyydellä tarkoitetaan työvoiman kysynnän ja tarjonnan kohtaanto-ongelmaa. Rakennetyöttömyys liittyy kiinteästi työmarkkinoilla ja työelämässä tapahtuviin muutoksiin. Elinkeino- ja tuotantorakenteen muutos sekä talouden kansainvälistyminen on osittain aiheuttanut sen, että yksinkertaiset, suorittavat työt ovat vähentyneet, joten osalla työvoimasta tieto-taidot eivät vastaa työmarkkinoiden tarvetta. Rakennetyöttömien joukko on hyvin heterogeeninen, mutta kaikkia työttömiä yhdistää se, että heillä on vaikeuksia työllistyä avoimille työmarkkinoille. Omaehtoinen työnhaku ei riitä, vaan työllistymisen edistämiseksi tarvitaan henkilökohtaista ohjausta, kuntouttavia palveluja, osaamisen päivittämistä tai työnantajalle maksettavaa rekrytointitukea. (TEM 2011, 10.) Pertti Koistisen (1999) mukaan työttömyys voi pitkittyessään muuttua rakenteelliseksi. Pitkäaikaistyöttömillä on siis kasvanut riski syrjäytyä työmarkkinoilta kokonaan (TEM 2011, 10). Tässä tutkielmassa tarkastellaan erityisesti pitkäaikaistyöttömille suunnattuja palveluja. Pitkäaikaistyöttömäksi määritellään henkilö, joka on ollut työttömänä yhtäjaksoisesti yli 12 kuukautta (Tilastokeskus). Näiden määrittelyjen perusteella pitkäaikaistyöttömyys voi johtua rakenteellisista tekijöistä, mutta kaikki pitkäaikaistyöttömyys ei välttämättä ole rakennetyöttömyyttä. 510 Muita työttömyyden tyyppejä ovat kausityöttömyys, suhdannetyöttömyys, kitkatyöttömyys, piilotyöttömyys sekä kouluttamattomat ja työttömät nuoret, eli NEET-työttömät (Not in Employment, Education or Training). Kausityöttömyyttä esiintyy silloin, kun jonkin alan työttömyys vaihtelee voimakkaasti esimerkiksi vuodenaikojen suhteen. Suhdannetyöttömyyden katsotaan taas johtuvan talouden laskusuhdanteista ja lamakausista. Kitkatyöttömyyttä taas esiintyy silloin, kun työnhakijoiden ja työpaikkojen kohtaannossa on viivettä. Piilotyöttömiksi lasketaan henkilöt, jotka etsivät työtä, mutta tekevät työttömyytensä näkyväksi vasta, kun yleinen työllisyystilanne paranee. Nämä henkilöt eivät siis rekisteröidy työttömiksi työnhakijoiksi työ- ja elinkeinotoimistoon. NEET-työttömiä ovat nuoret, jotka eivät ole työssä, tutkintoon johtavassa taikka kurssimuotoisessa koulutuksessa. (Koistinen 2014, ) 2.1 Työttömyys ja huono-osaisuuden kasautuminen Työttömyydellä ja sen pitkittymisellä on yhteys yksilön heikkoon terveyteen ja hyvinvoinnin vajeisiin. Myös työttömyyden yhteys toimeentulo-ongelmiin ja lisääntyneeseen köyhyysriskiin on selkeä. (ks. esim. Karvonen 2008; Moisio 2010; THL 2014.) Matti Kortteinen ja Hannu Tuomikoski (1998) ovat tutkineet pitkäaikaistyöttömien selviytymistä luvulla. Tutkimuksen keskeinen tulos oli, että vaikka enemmistö pitkäaikaistyöttömistä on selviytynyt työttömyydestä kohtuullisen hyvin, samalla huono-osaisuus on alkanut kasautua. Selviytyminen työttömänä edellyttää sitä, että työtön löytää uutta merkitystä ja sisältöä arkeen. Toinen edellytys on kohtuullisen elannon saaminen, joka usein tarkoittaa riittävää sosiaaliturvaa tai lyhytaikaisia työsuhteita. Työttömyys oli siis tutkimuksen mukaan jo 1990-luvulla entistä lujemmin kiinni huono-osaisuudessa. (Kortteinen & Tuomikoski 1998, ) Muun muassa Timo Kauppinen, Peppi Saikku ja Riitta-Liisa Kokko (2010) ovat jatkaneet tutkimusta työttömyyden yhteydestä hyvinvoinnin puutteiden kasautumiseen vertailemalla koettuja hyvinvoinnin puutteita työttömien ja muiden ryhmien, erityisesti työssäkäyvien välillä. Aiempien tutkimusten tapaan tulokset osoittivat, että erityisesti pitkään työttömänä olleilla on selvästi useammin puutteita hyvinvoinnissa kuin työllisillä. Tutkimuksessa korostui työttömien taloudelliset ongelmat. Melkein puolet pitkäaikaistyöttömistä koki menojensa kattamisen vaikeaksi ja joka neljäs oli hakenut toimeentulotukea. (emt. 2010, 246 611 247.) Köyhyydestä onkin tullut pysyvä ilmiö työelämästä syrjäytyneiden keskuudessa (esim. Moisio 2010). Vain lyhyen aikaa työttömyyttä kokeneiden ja työllisten välillä erot eivät olleet merkittäviä lukuun ottamatta taloudellisten ongelmien kokemista työttömien ryhmässä. Suurin ero ongelmien yleisyydessä työttömien ja työllisten välillä ilmeni taloudellisissa ja terveydellisissä ongelmissa sekä terveyspalvelujen saamisessa. (Kauppinen ym. 2010, 246.) Myös hyvinvoinnin puutteiden kasautuminen oli selvästi yleisempää työttömillä kuin työssäkäyvillä. Kyseessä oli useimmiten taloudellisten ongelmien yhdistymisestä muihin ongelmiin. Aineistossa erityisesti pitkäaikaistyöttömät kokivat terveytensä heikommaksi kuin työssäkäyvät. Lisäksi pidempään työttömänä olleet kokivat selvästi useammin tyytymättömyyttä terveyspalvelujen saatavuutta kohtaan. Terveyspalvelujen kohdalla havaittiin selvää tuloluokittaista jakautumista niihin, jotka käyttivät terveyskeskuspalveluja ja niihin, joilla on mahdollisuus käyttää työterveyspalveluja sekä yksityisiä palveluja. (Kauppinen ym. 2010, ) 2.2 Suomen työttömyys- ja vähimmäisturvajärjestelmät Suomalaisen sosiaaliturvajärjestelmän tarkoituksena on turvata vähimmäistoimeentulo ja kohtuullinen kulutustaso sairauden, työttömyyden, työkyvyttömyyden ja vanhuuden aikana sekä tarjota riittävät sosiaali- ja terveyspalvelut. Vastuu järjestelmän toteuttamisesta on kunnilla ja valtiolla pääsääntöisesti siten, että valtio huolehtii siitä, että kunnilla on riittävät toimintaedellytykset palvelujen tarjoamiseen. (Niemelä & Salminen 2006, ) Työttömän henkilön toimeentulo rahoitetaan joko työttömyyspäivärahalla tai työmarkkinatuella. Työttömyyspäivärahaa voidaan maksaa joko peruspäivärahana tai ansiopäivärahana; etuudet maksetaan samoin perustein, mutta ansiopäivärahan maksaminen edellyttää työttömyyskassan jäsenyyttä. Perus- tai ansiopäivärahaa saadakseen työttömän tulee olla vuotias, kokoaikatyönhakija työ- ja elinkeinotoimistossa (myöhemmin työvoimahallinto tai TE-toimisto), ja hänen tulee täyttää työssäoloehto. Työssäoloehdolla tarkoitetaan sitä, että työnhakija on ollut työssä 26 viikkoa edellisen 28 kuukauden aikana. Työttömyyspäivärahaa aletaan maksaa, kun hakija on ollut työttömänä työnhakijana TE-toimistossa viisi päivää. Päivärahaa maksetaan enintään 500 päivän ajalta. Ikääntyneillä työttömillä saattaa 712 olla oikeus lisäpäiviin tietyin edellytyksin. (STM 2014a.) Työmarkkinatuen sekä peruspäivärahan myöntää ja maksaa Kela. Ansiosidonnaisen turvan taas maksaa työttömyyskassa. Työttömillä on usein oikeus myös Kelan maksamaan yleiseen asumistukeen, joka on tarkoitettu pienituloisille ruokakunnille. (Kela 2014.) Jos perus- tai ansiopäivärahaa on maksettu enimmäisajan tai hakija ei täytä edellä mainittua työssäoloehtoa, voidaan hänelle maksaa työmarkkinatukea. Työmarkkinatuen kestoa ei ole määritelty. Peruspäivärahan ja työmarkkinatuen määrä on 32,80 euroa päivässä, ja niitä maksetaan viideltä päivältä viikossa. Tukeen voi saada esimerkiksi lapsikorotuksia sekä työllisyyttä edistävän palvelun ajalta maksettua korostusosaa sekä kulukorvauksia. (Kela 2014.) Ansiopäivärahan määrä on riippuvainen työttömyyttä edeltävän ajan vakiintuneesta palkasta (TYJ 2014). Toimeentulotuki on suomalaisessa sosiaaliturvajärjestelmässä viimesijainen toimeentulon turvaamisen muoto. Toimeentulotuen myöntää kunta, joka vastaa myös muista sosiaalipalveluista. Tulo on tarveharkintaista, ja se myönnetään usein vain kuukaudeksi kerrallaan. Tuen määrä lasketaan hakijan välttämättömien menojen perusteella. (STM 2014b.) Tuen tarveharkintaisuus näkyy siinä, että toimeentulotukea myönnetään vain silloin, kun hakijalla ei ole muita tuloja tai kun nämä tulot eivät ole tasoltaan riittäviä turvaamaan hakijan ja hakijan perheen välttämättömiä jokapäiväisiä menoja (Kuivalainen 2013, 15). Selvästi koko väestöä yleisemmin toimeentulotukea saavat Kelan vähimmäisetuuksien, erityisesti työmarkkinatuen saajat. Vaikka toimeentulotuki määritellään viimesijaiseksi tukimuodoksi, on sen asema kuitenkin muuttunut 1990-luvun laman jälkeen. Laman aikana toimeentulotuen saajien määrä kaksinkertaistui, ja vaikka saajien määrä talouskasvun ja työllisyyden paranemisen myötä vähentyi, ei tukea saavien määrä missään vaiheessa ole laskenut lamaa edeltäneelle tasolle. Toimeentulotuen saamisen keskeisin taustatekijä on työttömyys. (Kuivalainen 2013.) Suomalainen toimeentuloturvajärjestelmä on rakennettu aikana, jolloin, työttömyys oli huomattavasti alemmalla tasolla ja myös lyhytkestoisempaa kuin 2000-luvulla. Järjestelmä turvaa verrattain hyvin toimeentulon silloin, kun työttömyys on lyhytaikaista. Työmarkkinoiden muutosten ja rakennetyöttömyyden lisääntymisen myötä työttömyys pitkittyy, ja 813 sosiaaliturvan varassa elävien määrällinen painopiste siirtyy vähimmäisturvan piiriin. Kun työtön putoaa tarveharkintaisen vähimmäisturvan piiriin, on kyseessä valtion ja kunnan yhteisasiakas, joka käyttää sekä työllisyys- että sosiaalipalveluja samanaikaisesti. (Heikkilä & Keskitalo 2002, ) Vappu Karjalainen ja Eeva Vahtera (2000) kirjoittavat, että pitkäaikaistyöttömät ovat jälkimodernin yhteiskuntakehityksen tuottamassa ristiriitatilanteessa; asiakkaan ongelmat eivät välttämättä asetu minkään tietyn toimipisteen sisään, vaan asiakkaalla voi olla yhtä aikaa elämänhallintaan, ammatilliseen osaamiseen, perhesuhteisiin, työn saantiin tai toimeentuloon liittyviä ongelmia. Myöhäismoderni, myös usein kutsuttu jälkimoderni yhteiskuntakehitys on tuonut mukanaan uudenlaisia ongelmia. Ihmisten elämäntilanteet eivät enää etene suoraviivaisesti koulutuksesta vakaaseen työelämään, vaan nykyään yksilöiden välillä on huomattavia eroja siinä, missä vaiheessa koulutuksesta siirrytään työelämään. Eroja on myös siinä, kuinka kauan ja kuinka yhtäjaksoisesti työelämässä ollaan. (emt., 19.) Jälkimodernissa yhteiskunnassa hyvinvointipalvelujen asiakkuus muuttuu. Kuten edellä mainittiin, vähimmäisturvan piiriin putoaminen aiheuttaa yhteisasiakkuuden, joka taas lisää kunnan sosiaalityön roolia työllisyydenhoidossa. Uudet yhteistyöpyrkimykset työvoimahallinnon ja sosiaalitoimen, eli kunnan ja valtion välillä, nousevat juuri tästä pitkäaikaistyöttömyyden aiheuttamasta ongelmasta. (Heikkilä & Keskitalo 2002, ) 914 3 AKTIIVINEN TYÖ- JA SOSIAALIPOLITIIKKA Tässä luvussa esitellään kaksi tutkielman kannalta keskeistä käsitettä. Ensin käsitellään aktiivista työvoimapolitiikkaa, jota voidaan pitää nykyisen työvoimapolitiikan hallitsevana suuntauksena (esim. Heikkilä & Keskitalo 2002; Karjalainen & Keskitalo 2013; Koistinen 2014). Tämän jälkeen käydään läpi aktivoinnin ja aktiivisen sosiaalipolitiikan käsitteitä, joilla on Matti Sihdon (2013) mukaan läheinen suhde aktiiviseen työvoimapolitiikkaan. Viimeiseksi esitellään keskeisiä tutkimustuloksia aktivoinnin vaikuttavuudesta. Esimerkiksi Vappu Karjalaisen (2013) mukaan aktiivinen työ- ja sosiaalipolitiikka linkittyvät tiiviisti Työllisyyden kuntakokeiluun, koska siinä kehitetään järjestelmää, joka pyrkii vahvistamaan työttömien aktiivisuutta ja työmarkkina-asemaa. 3.1 Aktiivinen työvoimapolitiikka Työvoimapolitiikka voidaan määritellä sen tavoitteiden, toiminnan tai aihetta tutkivien teorioiden ja käsitteiden avulla. Tavoitteiden tasolla työvoimapolitiikan voidaan katsoa syntyneen pyrkimyksestä suojella työntekijöitä sekä taloudellisilta että sosiaalisilta riskeiltä, luoda edellytykset työntekijöiden työhön osallistumiselle, oikeudenmukaiselle kohtelulle ja hyvinvoinnille. Lisäksi työvoimapolitiikalla on haluttu ohjata työvoiman kysyntää ja tarjontaa siten, että se mahdollistaa talouden kehityksen eli talouskasvun. Työvoimapolitiikka on siis monipuolinen käsite, johon sisältyy niin palkka-, työaika-, työsuhde- kuin työsuojelupolitiikkakin, mutta myös työttömyyteen ja työsuhteeseen perustuva sosiaaliturva sekä työvoimapalvelut. (Koistinen 2014, 16.) Tässä tutkielmassa työvoimapolitiikkaa tarkastellaan työvoimapalvelujen ja työttömyyteen liittyvän sosiaaliturvan näkökulmasta. Työllisyydenhoidolla tässä tutkielmassa viitataan työttömille tarjottaviin työvoimapalveluihin ja niihin tapoihin, joilla kyseiset palvelut järjestetään. Aktiivisen työvoimapolitiikan (myöhemmin ATP) oppi syntyi ammattiyhdistysliikkeessä. ATP:n kehittivät kaksi ruotsalaista ammattiyhdistysliikkeen ekonomistia, Gösta Rehn ja Rudolf Meidner. ATP syntyi alun perin vastaamaan 1940-luvun lopun ylikuumentuneen korkeasuhdanteen ongelmiin, ei laskukauden työttömyysongelmiin. Korkeasuhdanteen aikana tavoitteena oli täystyöllisyyden turvaaminen, sillä täystyöllisyys oli jo saavutettu. Kriitikoiden mielestä täystyöllisyyden ylläpitäminen johtaisi ay-liikkeen vallan kasvuun, 1015 joka saisi työmarkkinat sekaisin. Rehnin ja Meidnerin mukaan täystyöllisyys on mahdollista, kunhan ay-liike harjoittaa vastuullista politiikkaa ja täystyöllisyyteen liittyvää inflaation kiihtymistä ehkäistään. (Heinonen, Hämäläinen, Räisänen, Sihto & Tuomala 2004, ) Aktiivisessa työvoimapolitiikan strategiassa on alun alkaen korostettu työllisyyttä ja työhön sijoittumista; työttömyysturvan varassa eläminen ei ole hyväksyttävää. Niin kutsutun työlinjan mukaan aktiivinen työvoimapolitiikka on ensisijaista passiiviseen työttömyysturvaan nähden. Vaikka työttömyysturvakysymyksiä ei ATP:n strategiassa alun perin käsitelty, sanktiot ovat kuitenkin olleet läsnä aktivointipolitiikan taustalla. Gösta Rehn on todennut, että ellei työtön selviydy tietyn siirtymäajan jälkeen ilman yhteiskunnan tukea, on työvoiman liikkuvuutta edistävien toimien vuoro. (Sihto 2013, ) ATP:n strategian keskeisen sisällön muodostivat kaksi ominaisuutta, jotka olivat toimenpiteiden selektiivisyys ja työvoiman tarjontaan vaikuttaminen. Selektiivisyydellä tarkoitettiin sitä, että aktivointitoimenpiteet voitiin muovata yksilön erityispiirteet huomioon ottaviksi tai kohdentaa tietylle osalle työmarkkinoista. (Sihto 2013, 194.) Tarjontaan kohdistuvien toimien avulla voidaan edistää esimerkiksi työvoiman liikkuvuutta, joka lievittää sekä työttömyyttä että työvoimapulaa. Olennaista ATP:n strategiassa on ollut kuitenkin se, että se ei pyri yksinään ratkaisemaan työllisyyteen liittyviä ongelmia. Sen sijaan ATP tähtää tavoitteisiinsa yhdessä muiden politiikkojen, erityisesti talous- ja palkkapolitiikan kanssa. Strategia ei liity vain valtiovallan harjoittamaan politiikkaan, vaan edellyttää yhteistyötä ja vastuunjakoa erityisesti valtiovallan ja työmarkkinaosapuolten kanssa. (Heinonen ym ) Aktiivisen työvoimapolitiikan oppi tuli tunnetuksi vasta OECD:n työvoimapoliittisen julkistuksen myötä (Heinonen ym. 2004, 61). Myös Suomessa haluttiin aloittaa aktiivinen työvoimapolitiikka OECD:n vuonna 1964 luoman strategian mukaisesti (Sihto 2006). Tämä strategia sisälsi saman laajan tulkinnan kuin Rehnin ja Meidnerin hahmottelemassa mallissa (Koistinen 2014, 370). Giuliano Bonoli (2010) on jakanut ATP:n tavoitteet kansainvälisesti kolmeen jaksoon luvuilla ATP pyrki turvaamaan koulutetun työvoiman riittävyyden, jotta talouskasvu olisi mahdollista. Öljykriisin alkaessa 1972 ja työttömyyden lisääntyessä ATP:n tavoite oli yhä selkeämmin työttömien työllistäminen, joka jatkui 1980-luvun loppuun asti. Kolmas jakso alkoi 1990-luvulla, jolloin ATP:n keskeisenä tehtävänä on ollut rakennetyöttömyyden lievittäminen sekä ei-aktiivisen väestönosan työl- 1116 listäminen. ATP:n tehtävät ovat siis vaihdelleet sen mukaan millaisia tarpeita kansantaloudellinen tilanne on nostanut esiin. (Bonoli 2010.) Tällä hetkellä OECD on keskeinen aktiivisen työvoimapolitiikan edistäjä kansainvälisesti. Sen aktivointistrategia pyrkii työnhakijoiden työnsaannin mahdollisuuksien parantamiseen. Keinoja OECD:n mukaan strategian edistämiseen ovat työn saatavuuden vahvistaminen sekä yhteisten velvollisuuksien korostaminen, jolla tarkoitetaan sitä, että työnhakijoiden on sitouduttava aktiiviseen työnhakuun ja työmarkkina-asemansa parantamiseen ansaitakseen työvoimapalveluja ja työttömyydestä johtuvia etuuksia. (OECD 2014.) Aktivoivan politiikan vastakohtana voidaan pitää passiivista työvoimapolitiikkaa, jolla tarkoitetaan työttömyyteen liittyvien tulonsiirtojen maksamista. Aktivoivalla politiikalla puolestaan viitataan palveluihin, velvoitteisiin ja sanktioihin, jotka edistävät työttömän pääsyä takaisin työmarkkinoille. (ILO 2014.) Aktivointitoimenpiteitä Suomessa ovat esimerkiksi julkiset työvoimapalvelut, työvoimakoulutus, tukityöllistäminen sekä erityisryhmien, kuten nuorten ja vajaakuntoisten tukeminen (Koistinen 1999, 342) luvulta lähtien aktiivisen työvoimapolitiikan käytännön toteutus sekä käsitys ATP:n sisällöstä ovat kaventuneet, ja sen strategia on ymmärretty yhä enemmän vain työvoiman tarjontaan vaikuttamiseksi. Tästä johtuen työvoimapolitiikassa ovat korostuneet ensisijaisesti toimet, jotka tähtäävät työttömien aktivointiin. (Koistinen 2014, 370.) Seuraavassa alaluvussa käydään läpi ajatusta työttömien aktivoinnista ja aktiivisesta sosiaalipolitiikasta, joka Sihdon (2013) mukaan on syntynyt ATP:n pohjalta, vaikka ATP:lla ei suoraan ole viitattu aktivointiin. 3.2 Aktiivinen sosiaalipolitiikka ja aktivointi Kuten luvussa kaksi todettiin, pitkäaikaistyöttömyydestä ja rakennetyöttömyydestä on Suomessa tullut ongelma 1990-luvun laman jälkeen. Pitkäaikaistyöttömyyden lisääntyminen on johtanut hyvinvointivaltion muutokseen, jossa työllisyydestä on tullut aiempaa vahvemmin myös sosiaalipolitiikan tavoite. Työttömien aktivointi on aina yhteiskuntapolitiikkaa, erityisesti talous-, työllisyys- ja sosiaalipolitiikkaa. (Karjalainen & Keskitalo 2013.) 1217 Vappu Karjalaisen ja Elsa Keskitalon (2013) mukaan yleisessä tarkastelussa aktivointi voidaan käsittää aktiivisena työllisyyspolitiikkana, mutta kohdennetussa merkityksessä aktivoinnista puhutaan syrjäytymisvaarassa olevien nuorten ja pitkäaikaistyöttömien yhteydessä; heihin kohdennettua politiikkaa kutsutaan aktivointipolitiikaksi ja/tai aktiiviseksi sosiaalipolitiikaksi. Aktivoinnissa työttömän kansalaisen vastuita ja velvollisuuksia määritellään uudelleen, eli käytännössä oikeus toimeentuloturvaan ja velvollisuus osallistua työhön tai koulutukseen kytkeytyvät entistä tiiviimmin yhteen. Työikäisen väestön aktiivisuutta lisäävän politiikan taustalla on tarve hillitä hyvinvointivaltion sosiaaliturvamenoja. Aktivointipolitiikan taustalla on myös ideologisia syitä. (emt.) Keskeinen taustavaikuttaja tässä on laajalle levinnyt uusliberaali talouspoliittinen suuntaus, joka pyrkii julkisen sektorin kustannusten alentamiseen (esim. Taylor-Gooby 2008). Suomessa ja myös muualla Euroopassa aktivoinnista on tullut keskeinen väline sosiaaliturvan varassa elävien työttömien työnhakijoiden (uudelleen) integroimisessa työmarkkinoille. Aktivointitoimenpiteillä tarkoitetaan käytännössä erilaisia ohjelmia, hankkeita ja palveluja, joilla tähdätään ihmisten työmarkkina-aseman vahvistamiseen. Ne ovat keskeisessä asemassa silloin, kun tavoitteena on vähentää yksilön toimeentulon riippuvuutta hyvinvointivaltiosta. Yksilön riippuvuuden vähentämisestä käytetään ilmausta from welfare to work, eli hyvinvoinnista työhön. (Van Berkel, De Graaf & Sirovátka 2011.) Työttömän työttömyys- ja sosiaaliturva on ehdollista, ja hänellä on velvoite osallistua julkisen vallan hänelle osoittamiin työllistymis- ja aktivointitoimenpiteisiin (Keskitalo & Karjalainen 2013). Aktivointipolitiikka voidaan jakaa kahteen eri pääsuuntaukseen. Käytössä on niin kutsuttu politiikan kova ja pehmeä linja. (Hvinden 2000, Karjalaisen & Keskitalon 2013, 11 mukaan.) Kova linja korostaa tiukempia ehtoja sosiaaliturvalle ja työttömän velvollisuutta osallistua työhön tai koulutukseen. Pehmeän linjan tavoitteena puolestaan on työttömien tukeminen ja työllistymisedellytysten parantaminen positiivisten kannustimien kautta. (Karjalainen & Keskitalo 2013, 11.) Aktiivitoimissa voidaan siis erottaa ensisijaisesti työhön tähtäävä (work first) angloamerikkalainen malli ja laaja-alaisempi työttömän työllistymisedellytysten parantamiseen tähtäävä eurooppalainen malli (human capital development) (Theodore & Peck 2001, 83). Etuusriippuvuuden torjuntaan tähtäävä kova linja on käytössä esimerkiksi Yhdysvalloissa. Eurooppalaiset ja pohjoismaiset aktivointiratkaisut tähtäävät työllistymisen lisäksi syrjäytymisen ehkäisemiseen. Tuen saamisen ehdot ovat 1318 hieman väljemmät, ja käytössä olevat sanktiot tarkoittavat usein vain tuen määräaikaista vähentämistä tai lakkauttamista. (Karjalainen & Keskitalo 2013, 12.) Aktivointipolitiikan uudistuksia on tehty useissa hyvinvointivaltioissa jo 1990-luvun alusta alkaen. Uutta aktiivisuuntauksessa on kuitenkin ollut työhön liittyvien velvollisuuksien liittäminen viimesijaiseen työttömyysturvaan ja sosiaalihuollon toimeentulotukeen. Myös heikoimmassa asemassa olevilta on alettu vaatia aktiivisuutta. (Karjalainen & Keskitalo 2013.) Sosiaaliturvaa on usein syytetty yksilöä passivoivaksi, joten aktivoivilla uudistuksilla pyritään muuttamaan passiivinen toimeentuloturva työnhakua ja työhön siirtymistä edistäväksi tueksi. Käytännössä tuensaantiehdot ovat tiukentuneet ja riippuvat työhön tai koulutukseen hakeutumisesta. Aktivoinnissa on siis alettu korostaa yksilön sosiaalisten oikeuksien rinnalla myös velvollisuuksia; puhutaan aktiivisesta kansalaisuudesta. (Keskitalo 2013.) Sosiaaliturvaan on useimmissa maissa lisätty työhön kannustavia ja aktivoivia elementtejä, joissa on huomattavia yhtäläisyyksiä (Taylor-Gooby 2005). Myös asiantuntijayhteisöllä on ollut merkittävä rooli; esimerkiksi OECD ja Euroopan unioni ovat 1990-luvulta lähtien tukeneet työhön kannustavaa ja aktivoivaa politiikkaa (esim. OECD). Suomessa on vuodesta 1994 lähtien toteutettu sarja sosiaalietuuksien vastikkeellistamiseen tähdänneitä uudistuksia. Muun muassa vuonna 1994 otettiin käyttöön työmarkkinatuki, joka ehdollistettiin ensin alle 20-vuotiailta ja myöhemmin alle 25-vuotiailta. Toimeentulotuen sanktiot otettiin käyttöön vuonna 1996 ja työvoimapalveluja uudistettiin vuonna 1998, jolloin otettiin käyttöön yksilölliset työnhakusuunnitelmat luvun alussa säädettiin laki kuntouttavasti työtoiminnasta ja työvoimapalvelujen uudistamisen toisessa aallossa perustettiin työvoiman palvelukeskukset. (Julkunen 2001, ) Pitkäaikaistyöttömien aktivointipolitiikan rinnalle on tullut uusi käsite kuvaamaan työttömien aktivointia ja osallistamista; osallistavan sosiaaliturvan ajatus sai alkunsa vuonna 2013 Rauman sosiaali- ja terveysjohtajan Antti Parpon aloitteesta. Ajatus on vielä uusi, minkä vuoksi käsite ei ole vakiintunut, eikä sillä ole selkeää sisältöä. (Hiilamo 2014.) Aihetta pohditaan tällä hetkellä sosiaali- ja terveysministeriön johdolla tammikuussa 2014 perustetussa työryhmässä. Osallistavan sosiaaliturvan tavoitteena on yhä enenevässä mää- 1419 rin ehkäistä työttömien syrjäytymistä, kannustaa osallistumiseen ja samalla lisätä sosiaaliturvan yleistä hyväksyntää yhteiskunnassa. (STM 2014c.) Osallistavan sosiaaliturvan ideana ei ole purkaa nykyistä aktivointijärjestelmää, vaan kehittää sitä. Osallistavan sosiaaliturvan tavoitteena on edelleen lisätä aktivointitoimenpiteiden kirjoa sekä kuntien, kolmannen sektorin ja etuudensaajien roolia toimenpiteiden suunnittelussa ja toteutuksessa. Toimeentuloturva olisi edelleen vastikkeellista ja riippuvaista asiakkaan kanssa sovittujen suunnitelmien toteutumisesta. Osallistumisesta maksettaisiin korotettua toimeentuloetuutta. (STM 2014e.) Heikki Hiilamo (2014, 85) on pohtinut osallistavan sosiaaliturvan mahdollisuuksia ja uhkia. Hänen mukaansa osallistava sosiaaliturva saattaisi johtaa pitkällä aikavälillä palkkatyön kahtiajakautumiseen varsinaisen palkkatyön ja näennäistyön välillä. Toinen mahdollisuus on, että osallistava sosiaaliturva johtaa erilaista osallistumista kunnioittavaan työelämään. Pitkäaikaistyöttömyys on pirullinen ongelma, johon ei löydy mitään yleisratkaisua, ja siihen on usein saatavissa vain lievitystä. (emt., 85.) Horst W.J. Rittel ja Melvin Webber (1973) ovat jo vuosikymmeniä sitten tuoneet esiin nämä pirulliset (wicked) ongelmat. Rittelin ja Webberin (emt.) mukaan sosiaalipoliittisten ongelmien ratkaisu tieteen avulla on tuomittu epäonnistumaan ongelmien luonteen takia. Tieteen avulla voidaan ratkaista niin kutsuttuja kesyjä (tame) ongelmia. Sosiaalisiin ongelmiin ei ole olemassa optimaalisia ratkaisuja, koska monimuotoisessa yhteiskunnassa ei ole mahdollista määritellä yksiselitteisesti sitä, millainen politiikka ajaa yhteistä hyvää. (Rittel & Webber 1973.) Aktivointipolitiikkaan liittyy monia ongelmia. Parhaimmillaan aktiivitoimiin osallistuminen voi tuottaa osallisuuden ja ihmisarvon kokemuksia, mutta pahimmillaan se voi huonontaa työttömän asemaa entisestään. (Julkunen 2013, 40.) Dirk Geldofin (1999, 22 23) mukaan aktivointitoimenpiteitä tulisi arvioida esimerkiksi sen mukaan, sijoittuvatko ne osaksi laajempaa syrjäytymisen ja köyhyyden vastaista politiikkaa. Tämän lisäksi olisi syytä arvioida, kunnioittavatko aktivointitoimenpiteet työttömiä, perustuvatko ne vapaaehtoisuuteen ja tarjoavatko ne todella mahdollisuuksia siirtyä työmarkkinoille (emt.). Aktivointipolitiikkaa kritisoidaan myös rakenteellisten ongelmien yksilöimisestä, viimesijaisen toimeentulon ehdollistamisesta sekä työttömien velvoittamisesta epämielekkäi- 1520 siin toimintoihin (esim. Gedolf 1999). Raija Julkusen (2013, 40) mukaan työnteon tulee kannattaa aina -periaate on Suomessa oikeuttanut vähimmäisetuuksien matalaa tasoa ja tuloköyhyyden yleistymistä. Aktivointikäytännöt voivat loukata kansalaisille säädettyjä oikeuksia, kuten oikeutta viimesijaiseen toimeentuloon ja itsemääräämisoikeuteen (Van Aerschot 2011). 3.3 Aktivointitoimenpiteiden vaikuttavuus Aktivoinnin vaikutuksista avoimille työmarkkinoille työllistymiseen kiistellään jatkuvasti. Avoimilla työmarkkinoilla tarkoitetaan työmarkkinoita, joilla palkkauskustannuksiin ei käytetä yhteiskunnan varoja (esim. TEM 2011). Aktivointitoimenpiteisiin liittyvien sanktioiden oikeutus koetaan kyseenalaisena erityisesti tilanteissa, joissa sanktioiden työllisyysvaikutukset jäävät epäselviksi (Julkunen 2013). Aktivointitoimenpiteiden vaikuttavuutta arvioitaessa tarvitaan aina vertailuryhmä, joka ei ole altistunut aktivointitoimenpiteille. Muutoin aktivoinnin vaikutuksia ei voida erotella muista työllistymiseen vaikuttavista tekijöistä, kuten koulutuksesta tai talouskehityksestä. Tällaisia koeasetelmia on Suomessa tehty suhteellisen vähän, kun taas Yhdysvalloissa aktivoinnin vaikutusten arviointi on ollut systemaattisinta. Eroavista sosiaaliturvajärjestelmistä johtuen Yhdysvalloissa saatuja tuloksia ei voida suoraan yleistää koskemaan Suomen tilannetta, mutta tuloksia on mahdollista täydentää Euroopasta saaduilla tuloksilla. (Hämäläinen 2013, 179.) Lisäksi koeasetelman toimivuutta ihmistutkimuksessa voidaan kritisoida, koska ihmisen käyttäytymistä ei ole mahdollista mitata samalla tavalla kuin esimerkiksi luonnontieteellisiä suureita (esim. Saaranen-Kauppinen & Puusniekka 2006). Aktivointipolitiikan vaikutuksia voidaan jäsentää ajallisena jatkumona. Politiikan vaikutukset voidaan jaotella aktivointijaksoa edeltävään motivointivaikutukseen (uhkavaikutus), aktivointitoimenpiteiden aikaiseen lukkiuttamisvaikutukseen sekä aktivoinnin jälkeiseen kvalifikaatiovaikutukseen. Motivointi- tai uhkavaikutus näkyy siinä, että ne työnhakijat, joilla on hyvät mahdollisuudet työllistyä, työllistyvät juuri ennen aktivointitoimenpiteiden alkua. Toimenpiteen aikana avoimille työmarkkinoille työllistyminen on heikkoa, koska työnhaku osallistumisen aikana vähenee. Kvalifikaatiovaikutukset kertovat puolestaan työllistymistä edistävän toimenpiteen tehokkuudesta. (Calmfors 1994.) 1621 Yhdysvalloissa ja Euroopassa toteutetuista tutkimuksista tulee voimakkaasti esille se, että aktivointiuudistukset vähentävät sosiaaliturvamenoja ensisijaisesti vähentämällä uusien etuuksiensaajien lukumäärää (Grogger 2003). Huomattavasti vähemmän aktivointitoimenpiteillä on vaikutusta siihen, kuinka moni työnhakija poistuu sosiaalietuuksien piiristä (Hämäläinen 2013, 180). Useiden tutkimustulosten mukaan klassisilla aktivointitoimenpiteillä, kuten työvoimakoulutuksella ja työllistämistoimilla on lukkiuttamisvaikutuksia; toimenpiteiden aikana työnhakijat työllistyvät vertailuryhmää heikommin. Tulokset kvalifikaatiovaikutuksista ovat kovin heikkoja. Etenkin julkisella sektorilla tukityöllistäminen on todettu tehottomaksi. (Card, Kluve & Weber 2010.) Myönteisimmät työllisyysvaikutukset on kuitenkin havaittu olevan yksityisen sektorin tukityöllistämisessä, vaikka työllisyysvaikutukset jäävät tällöinkin niin pieniksi, että työvoimapoliittiset toimenpiteet eivät kykene ratkaisemaan työttömyyden ongelmaa (esim. Forslund & Krueger 2010, 184). Kari Hämäläisen (2013, 187) mukaan myös Suomessa tehdyt aktivointireformit siltä osin kun niitä on tutkittu ovat työllisyysvaikutuksiltaan osoittautuneet vaatimattomiksi. Olemassa on edelleen hyvin vähän tietoa siitä, missä määrin työllisyyden ulkopuolella olevia ihmisiä kannattaisi aktivoida, ja milloin aktivointi tulisi aloittaa ja kauan sen tulisi kestää puhumattakaan siitä, mitä aktivoinnin tulisi pitää sisällään. Aktivointitoimenpiteiden vaikutuksia tulisi tutkia vielä lisää, jotta aktivointia voitaisiin kehittää oikeudenmukaisempaan ja yhtenäisempään suuntaan. (emt.) Aktivoinnin vaatimattomat vaikutukset työllisyyteen johtavat tilanteeseen, jossa aktivoinnin ja sanktioiden oikeutukseksi jää lähinnä työetiikkaa vaaliva moraali tai käsitys kannustimiin reagoivasta rationaalisesta toimijasta (Julkunen 2013, 41). Vaikka aktivointitoimenpiteiden vaikutukset työllisyyteen jäävät vaatimattomiksi, on tärkeää tuoda esille erityisesti kuntouttavan työtoiminnan asiakaskokemukset ja tutkitut vaikutukset asiakkaan arkeen ja sosiaaliseen ympäristöön. Esimerkiksi Mia Tammelinin (2010) mukaan asiakkailla on hyvin ristiriitaisia kokemuksia kuntouttavasta työtoiminnasta. Osa asiakkaista kokee kuntouttavan työtoiminnan jopa orjuuttamiseksi, joka ei johda mihinkään, ja osa asiakkaista puolestaan kokee työtoiminnalla olevan myönteisiä vaikutuksia elämän rytmiin sekä mielenterveyteen (emt., 61 62). 1722 4 TYÖLLISYYSPALVELUT HALLINNAN TOTEUTTAJINA Aktivointipolitiikka on vaikuttanut merkittävästi muutoksiin, joita on tapahtunut työttömän palvelujärjestelmässä sekä asiakastyön käytännöissä (Karjalainen 2013, 99). Jochen Clasen ja Daniel Glegg (2006, ) ovat jäsentäneet aktivointipolitiikan kehitystä kolmeen eri näkökulmaan. Ensimmäinen käsittelee työttömyysturvaetuuksien aktivointia, eli tulonsiirtojärjestelmän muuttamista vastikkeelliseksi. Toinen näkökulma liittyy viimesijaisten tukimuotojen, kuten toimeentuloturvan aktivointiin. Kahta edellä mainittua asiaa käsiteltiin edellisessä luvussa. Kolmas ja tämän tutkielman kannalta myös olennainen näkökulma koskee työttömän palvelujärjestelmän aktivoitumista, eli palvelujärjestelmien koordinoimista uudella tavalla. (emt.) Tässä luvussa esitellään ensin käsitepari hallinnosta hallintaan (from government to governance). Käsite auttaa jäsentämään ilmiötä, joka on työllisyyspalvelujen uusien koordinointitapojen taustalla. Samalla käsite kytketään edellisessä luvussa esiteltyyn aktiiviseen työja sosiaalipolitiikkaan. Tämän jälkeen käydään läpi toimijat, jotka vastaavat työvoimapalvelujen toimeenpanosta sekä käydään läpi toimijoiden välistä vastuunjakoa. 4.1 Hallinnosta hallintaan Hallintaa (englanniksi governance) koskeva keskustelu alkoi yleistyä politiikan ja hallinnon tutkimuksen piirissä 1980-luvun lopulla. Seuraavan vuosikymmenen kuluessa hallinnan käsite alkoi saada suhteellisen selkeän sisällön uudenlaisten organisointi- ja toimintatapojen kuvaajana. Hyvinvointivaltion kustannuskriisin myötä julkisen sektorin edellytettiin muuttuvan muun toimintaympäristön mukana. Politiikan tutkimuksessa kyseinen käänne näkyi kansallisvaltion roolia koskevana keskusteluna. Valtion roolin nähtiin heikentyneen, kun taas vastaavasti paikallisen ja globaalin tason toimijat korostuivat uusien haasteiden edessä. Hallintotieteessä tarkastelun kohteena olivat valtion sijaan hallinto ja organisaatiot. Hallintaa koskeva keskustelu on aluksi liittynyt etenkin organisaatioteorian esille nostamiin yhteiskunnan monimutkaistumisen aikaansaamiin suunnittelun ja johtamisen ongelmiin sekä myöhemmin ideologis-käytännöllisesti julkisten organisaatioiden uusiin toimintaperiaatteisiin. (Anttiroiko, Haveri, Karhu, Ryynänen & Siitonen 2003, ) 1823 Hallinnan käsitteelle on lukuisia määritelmiä, ja käsite on hyvin epätäsmällinen. Esimerkiksi Jon Pierre (2000, 3) viittaa hallinnalla valtion pyrkimyksiin sovittautua toimintaympäristönsä muutoksiin ja toisaalta yleiseen sosiaalisten järjestelmien koordinointiproblematiikkaan. Hallinnalla tarkoitetaan myös uusia toimintatapoja, joilla yhteiskuntaa hallitaan muuttuvassa maailmassa (esim. Rhodes 1996, 3; Pierre 2000). Uusi hallinta-ajattelu korostaa siis valtiokeskeisyyden heikkenemistä ja monimuotoisemman hallinnan kehittymistä. Uuden hallinnan aikakaudella julkinen vastuu jakaantuu eri hallintotasoilla toimiville julkisyhteisölle. Lisäksi vastuuta siirretään joltain osin myös yksityisen sektorin kannettavaksi. (Anttiroiko ym. 2003, 167.) Hallinnan käsitteen taustalla on ollut tarve löytää hallintoa (government) laajempi ja dynaamisempi käsite. Perusluonteeltaan hallinnon ja hallinnan käsitteet eroavat toisistaan merkittävästi. Hallinto viittaa julkisyhteisöjen instituutioista järjestettyyn kokonaisuuteen ja hallinnollisten tehtävien muodostamaan kokonaisuuteen. Hallinnalla puolestaan viitataan lähinnä toimintoon tai prosessiin. (Jessop 1998, 30.) Hallinnan käsitteellä on pyritty havainnollistamaan julkisyhteisöjen muuttuneita toimintatapoja. Uuden hallinta-ajattelun omaava hallinto toimii kehittämisorientoituneesti vanhan kontrolliorientoituneen hallinnon sijaan. (Anttiroiko ym. 2003, 169.) Kunnallishallinnon näkökulmasta hallinta ymmärretään lähinnä kuntien soveltamana uutena hallintatapana. Uudessa hallintatavassa kuntien rooli alueensa toimijana korostuu. Kunnan hallintasuhteiden kenttä voidaan jakaa kolmeen pääulottuvuuteen; kuntaorganisaation sisäisiin, paikallisiin sekä ylipaikallisiin hallintasuhteisiin. Paikallisten ja ylipaikallisten hallintasuhteiden kentällä kunnat joutuvat toimimaan yhdessä yritysten, järjestöjen, kansalaisryhmien ja muiden julkisyhteisöjen kanssa erilaisissa päätöksenteko-, palvelu- ja kehittämisprosesseissa, mikäli ne haluavat hyötyä näiden erityisosaamisesta ja muista resursseista. Tämä asettaa haasteita kuntien organisointi- ja koordinointikyvylle sekä hallintasuhteiden johtamiselle. (Anttiroiko ym ) Kunnallishallinnon kehitystä voidaan kuvata siirtymäksi byrokraattisesta hallintojärjestelmästä (government) itseohjautuvien toimintayksiköiden (governance) suuntaan. Tällä tavoitellaan yksityiskohtaisen ohjauksen vähentämistä ja ratkaisuvallan siirtämistä paikallistasolle. Paikallisyhteisön ajatellaan tarjoavan esimerkiksi laadullisia kehitystekijöitä ja paikallistuntemusta. Uuden hallinnan tarve nousee monimutkaisuuden aikaansaamasta 1924 haasteesta ja johtaa siihen, että hallinta ei voi olla vain yhden toimijan toiminnan tulos, vaan useiden toimijoiden toiminnan summa. (Anttiroiko ym ) Nykymuodossa kuntien toiminnan ohjaaminen ei siis perustu niinkään hiearkkiseen julkishallintoon ja ylemmiltä hallintotasoilta tulevaan normi- ja resurssiohjaukseen, vaan hallinta-ajattelun perustana ovat ensisijaisesti erilaiset tapauskohtaisesti rakentuvat yhteistyö-, kumppanuus- ja verkostosuhteet eri yhteistyötahojen kanssa (Oksanen 2002). Uuden paikallisen hallintatavan piirteitä ovatkin muun muassa toimijakentän laajuus ja monipuolisuus, verkostomaisuus, monitasoisuus ja monitoimialaisuus sekä deregulaatio, jolla tarkoitetaan säännösten purkamista (Anttiroiko ym. 2003). Laajalla toimijakentällä viitataan kuten edellä on todettu siihen, että kunta ei toimi erillään muista yhteiskunnan toimijoista. Monitasoisuus tarkoittaa eri institutionaalisilla tasoilla tapahtuvaa yhteistyötä. Monialaisuus puolestaan tarkoittaa sitä, että eri hallinnonalat, kuten terveystoimi, sosiaalitoimi ja koulutoimi tekevät keskinäistä yhteistyötä yhä enemmän. Verkostomaisuus taas viittaa organisointiperiaatteeseen, jossa toimintaa ei määritetä hierarkkisesti tai käskysuhteiden pohjalta, vaan vapaaehtoisesti rakentuvan yhteistyön pohjalta. Verkostot siis käsitetään epävirallisemmiksi yhteenliittymiksi, joihin toimijat liittyvät vastavuoroisuuden periaatetta noudattaen ja omia tarkoitusperiään edistäen. (Anttiroiko ym. 2003, 177.) Sopimuspohjainen yhteistyö ja partnershipit, eli kumppanuusmallit puolestaan ovat verkostoja tiukemmin säänneltyä yhteistyötä, jossa tehtävistä ja vastuista sovitaan tarkasti yksityisoikeudellisella sopimuksella esimerkiksi yksityisen ja julkisen sektorin välillä (Anttiroiko & Jokela 2002, 143). Hallintasuhteiden muodostuminen kuitenkin edellyttää eri osapuolilta yhteisymmärrystä, sillä eri organisaatioiden toiminta perustuu usein erilaisille tavoitteille ja toimintakulttuureille (Anttiroiko ym. 2003). 4.2 Työllisyyspalvelujen hallinta Kuten edellä on todettu, aktivointilainsäädännön toimeenpano on useissa maissa herättänyt tarvetta kehittää myös aktivoinnin hallinnointia. Karjalaisen (2013, 101) mukaan pitkään työttömänä olleiden aktivointitoimien järjestäminen vaatii omanlaistaan palvelua ja sitä tukevaa hallintoa. Kun kyseessä on pitkäaikaistyötön, on palveluprosessissa mukana eri hallinnonaloja, moniammatillista työskentelyä ja vaihtuvia vastuusuhteita (emt., 100). Eu- 2025 roopan maissa aktivoinnin hallinnasta (governance of activation) on tullut oma kehittämisja tutkimuskohteensa (Van Berkel ym. 2011). Tässä tutkielmassa aktivoinnin hallinta ymmärretään niiksi uudenlaisiksi organisointi- ja toimintatavoiksi, joilla sekä julkinen että yksityinen sektori pyrkivät (useimmiten vuorovaikutuksessa) ratkaisemaan sosiaalisia ongelmia ja luomaan sosiaalisia mahdollisuuksia (vrt. Kooiman, Bavinck, Jentoft & Pullin 2005, 17 18). Myös työttömien aktivointi ja tukeminen tulonsiirroilla ovat tapoja vaikuttaa sosiaalisiin ongelmiin (Van Berkel ym. 2011), joten tässä tutkielmassa hallinnan käsitettä sovelletaan pitkäaikaistyöttömiin kohdistuvien palvelujen ja hankkeiden tarkastelussa. Aktivoinnin hallinnassa keskeisiä tutkimuksen kohteita ovat erityisesti aktivointitoimenpiteiden hajautettu ja keskitetty ohjaus keskushallinnon ja paikallistason välillä, jota kuvaillaan käsitteillä sentralisaatio (keskittäminen) ja desentralisaatio (hajauttaminen). Tutkimus kohdistuu myös julkisten palvelujen tuottamiseen yksityisellä sektorilla, julkisten virastojen väliseen yhteistyöhön (inter-agency cooperation) ja kumppanuuteen (partnership). Lisäksi tarkastelun kohteena on palvelujen koordinointi- ja yhteispalvelujärjestelyt. (Van Berkel ym. 2011, 5.) Hugh Mosley (2011) on listannut useita syitä sille, miksi aktivoinnin hallintaa pyritään hajauttamaan. Keskeisenä syynä tähän on työttömyyden sekä työmarkkinoiden monimuotoisuus. Näihin haasteisiin pyritään vastaamaan paikallisten kumppanuuksien avulla. Paikallisella tasolla palveluja on mahdollista kehittää vastaamaan oman alueen työvoima- ja sosiaalipoliittisia tarpeita. Lisäksi niiden toimivuutta ja tuloksellisuutta on mahdollista valvoa ja arvioida. (emt.) Toisaalta ratkaisuvallan ja palvelujen tuottamisvastuun siirtymisessä paikalliselle tasolle nähdään ongelmana se, että palvelujen laatuun voi syntyä alueellista vaihtelua (Lindsay & McQuaid 2008). Julkisia palveluja on mahdollista ostaa yksityisiltä yrityksiltä. Näennäismarkkinoilla (quasi-markets) tarkoitetaan tilannetta, jossa asiakas itse ei käytä rahaa esimerkiksi työnhakukoulutuksen ostamiseen, vaan julkinen sektori ostaa koulutuksen yksityiseltä sektorilta. Tällaisten kumppanuuksien ajatellaan lisäävän kilpailua, jonka taas on ajateltu vaikuttavan palvelujen hintaan, laatuun ja vaikuttavuuteen sekä yksilölliseen räätälöintiin. (Van Berkel ym ) Virastojen välinen yhteistyö (inter-agency cooperation) ei sinänsä ole täysin uusi ilmiö (Newman 2001), mutta sen katsotaan kuuluvan aktivoinnin hallinnan keskeisiin ominaisuuksiin, koska suurin osa työvoimapalvelujen uudistuksista ympäri Euroopan tähtäävät 2126 viranomaisyhteistyön sekä muiden työllisyyden kannalta olennaisten toimijoiden, kuten yritysten ja kansalaisjärjestöjen kanssa tehtävän yhteistyön lisäämiseen (Van Berkel ym. 2011, 10). Syitä lisääntyvän yhteistyön tarpeelle on jo aikaisemmin käyty läpi tässä tutkielmassa; tarpeen virastojen väliselle yhteistyölle luovat yhteisasiakkaat sekä sosiaaliturvan yhä tiiviimpi kytkeminen aktiiviseen työnhakuun ja kouluttautumiseen. Eri viranomaisten on seurattava ja valvottava sitä, että asiakkaan kanssa sovitut toimenpiteet, kuten esimerkiksi koulutus tai kuntouttava työtoiminta toteutuvat sovitulla tavalla. Mikäli sopimus ei toteudu, on yhteistyö sosiaaliturvaa maksavan tahon kanssa välttämätöntä. (emt.) Hallinnonalojen välisen yhteistyön etuina on myös pidetty joustavuutta, aktivoinnin tehostumista ja mahdollisuutta eri ammattiryhmien väliseen asiantuntemuksen jakamiseen (Lindsay & McQuaid 2008). Virastojen välinen yhteistyö voi toteutua monella tavalla. Eräs yleinen tapa Euroopassa on esimerkiksi perustaa yhteispalvelupiste (front office), jossa toisen hallinnonalan viranomaiselle on mahdollista siirtää toisen viranomaisen tehtävä sellaisen asian hoidossa, joka ei edellytä vapaata harkintaa. (Heikkilä & Keskitalo 2002.) Vapaata harkintaa virkamies käyttää tilanteissa, joissa laki ei riitä osoittamaan, miten viranomaisen on meneteltävä (Merikoski 1968). Suomessa edellä mainittuja järjestelyjä on paljon esimerkiksi Kelan ja kunnan välillä (Karjalainen & Keskitalo 2013). Yhteistyö voi tapahtua myös siten, että jokaisesta organisaatiosta kootaan edustajat yhden katon alle, jossa asiakas saa palvelua moniammatillisessa ympäristössä. Tällaisia yhteistyöjärjestelyjä kutsutaankin yhden pysähdyksen virastoiksi (one-stop agencies). (Van Berkel ym. 2011, 10.) Van Berkel ym. (2011) pyrkivät tyypittelemään erilaisia hallintaregiimejä, jotka he itse totesivat yleistyksiksi ja vain suuntaa antavaksi hahmotelmaksi siitä, miten eri Euroopan maat organisoivat työttömyyteen liittyvää aktivointia. Käytännöissä on siis merkittäviä eroja maiden välillä, mutta yleisessä tarkastelussa todetaan, että kaikki maat ovat edistäneet viranomaispalvelujen välistä yhteistyötä ja koordinointia (emt.). Esimerkiksi Tanskassa vastuu kaikkien työttömien yhteispalvelusta (Jobcentre) siirtyi vaiheittain kokonaan kuntien vastuulle, kun etuuskäytäntöjen vastuut puolestaan säilyivät valtiolla. Norjassa on perustettu niin kutsuttu alueellinen NAV-hallinto, joka on kunnan ja valtion yhteinen palvelupiste, joka on tarkoitettu kaikille työikäisille. (Karjalainen 2013, ) Yhteispalvelukehitelmiä löytyy jokaisesta yhdeksästä maasta, jotka olivat mukana Van Berkelin ym. (2011) tarkastelussa. Aktivointipolitiikan myötä perinteinen sektorihallinto on antanut tilaa 2227 verkostomaisille ja markkinalähtöisille hallintoratkaisuille. Viranomaisten lisäksi keskeisiksi toimijoiksi ovat tulleet palveluntuottajat ja työnantajat. (De Graaf & Sirovátka 2012.) 4.3 Julkisen sektorin järjestämät työvoimapalvelut Työvoimapolitiikka voidaan ymmärtää joko laajan tai kapean näkemyksen mukaan. Laajan näkemyksen mukaan työvoimapolitiikka koostuu talous-, koulutus-, asunto-, ja sosiaalipoliittisista keinoista, työnvälitys- ja neuvontapalveluista sekä työharjoittelusta ja tukityöllistämisestä. Kapean tulkinnan mukaan työvoimapolitiikka koostuu puolestaan työvoimapalveluista, työllistymistä tukevista neuvontapalveluista sekä työharjoittelusta ja tukityöllistämisestä. (Koistinen 2014, 372.) Suomen työvoimapolitiikan linjaa toteutetaan kolmella tasolla. Euroopan unionin työvoimapolitiikkaa pannaan Suomessa täytäntöön esimerkiksi työvoimapoliittisin suosituksin, direktiivein sekä viestinnällisin keinoin. Toimeenpano voi tapahtua myös EU:n tuomioistuimen päätöksellä. Kansallista työvoimapolitiikkaa taas pannaan täytäntöön eduskunnan ja hallituksen päätöksin. Toimeenpano käytännössä tapahtuu kunnissa sekä työ- ja elinkeinoministeriön paikallishallinnon organisaatioissa. (Koistinen 2014, 373.) Tässä tutkielmassa tarkastelu rajataan kapean katsannon työvoimapolitiikkaa käytännössä toimeenpaneviin, paikallisella tasolla toimiviin organisaatioihin Julkiset työvoimapalvelut eli työ- ja elinkeinopalvelut Julkiset työvoima- ja yrityspalvelut ovat työ- ja elinkeinoministeriön (TEM) alaisia palveluja. Vuoden 2013 alusta työvoimapalvelujen nimi muuttui työ- ja elinkeinopalveluiksi, eli TE-palveluiksi. TE-palvelujen tarjonnasta vastaa 15 alueellista TE-toimistoa, joiden tehtävä on tarjota palvelujaan sekä henkilöasiakkaille että yrityksille. Työnhakijoille keskeinen julkinen työvoimapalvelu on työnvälityspalvelu, joka on kaikille avoin palvelu. TEtoimistossa kirjoilla olevalle henkilöasiakkaalle tarjottavia palveluja ovat ammatinvalintaja uraohjaus, valmennus, työkokeilu, koulutus ja palkkatuki. Edellä mainitut työllisyyttä edistävät palvelut luokitellaan aktivointitoimenpiteiksi. Työnantajille suunnattuja palveluja ovat henkilöstön hankintaan, henkilöstön osaamisen kehittämiseen tai henkilöstön vähentämistarpeeseen liittyvät palvelut. (TEM 2014c.) 2328 Työttömyysetuuden saaminen on hyvin pitkälti riippuvaista TE-palvelujen asiakkuudesta, sillä työttömyysturvaan ei ole oikeutta, mikäli työtön ei ole TE-palvelujen asiakas. Julkisiin työvoimapalveluihin sisältyy henkilöasiakkaan osalta sanktioivia piirteitä; työttömän täytyy tietyin väliajoin ilmoittautua TE-toimistossa, jotta työnhaku pysyy voimassa. Asiakkaan yleinen velvollisuus on hakeutua työhön tai koulutukseen, ja TE-palvelut voi tehdä työtarjouksia, jolloin asiakas on velvoitettu hakemaan kyseistä työtä. Ensimmäisessä tapaamisessa laaditaan työllisyyssuunnitelma, jota asiakas on velvoitettu noudattamaan. Työllisyyssuunnitelmaan kirjataan ne toimenpiteet, jotka edistävät asiakkaan pääsyä takaisin työmarkkinoille. (TE-palvelut 2014.) TE-palvelujen velvollisuus puolestaan on tarjota työtä ja koulutusta, sekä sen on järjestettävä työllistymissuunnitelmaan tai sitä korvaavaan suunnitelmaan sisältyviä palveluja. Sen on myös seurattava työllistymissuunnitelman tai sitä korvaavan suunnitelman toteutumista ja huolehdittava palveluprosessin etenemisestä. (Laki julkisesta työvoima- ja yrityspalvelusta 916/2012.) Asiakas voi menettää oikeuden työttömyysetuuteen, jos TE-palveluissa katsotaan, että työnhakija on menetellyt työvoimapoliittisesti moitittavalla tavalla. Tämä karenssiksi kutsuttu korvaukseton määräaika voi vaihdella 15 päivästä 90 päivään perusteesta riippuen. Karenssin syitä voivat olla esimerkiksi tarjotusta työstä ilman pätevää syytä kieltäytyminen tai työstä eroaminen ilman pätevää syytä. Myös sovittuun tapaamiseen ja työllistymissuunnitelman laatimiseen saapumatta jättäminen aiheuttaa karenssin, kuten myös työllisyyttä edistävästä palvelusta ilman pätevää syytä kieltäytyminen. (TE-palvelut 2014.) TE-palveluja on viime vuosien aikana uudistettu sekä 2000-luvun puolivälissä että luvulla. Julkisen työvoimapalvelun rakenteellinen uudistus oli pääministeri Matti Vanhasen hallituksen työllisyysohjelman keskeinen kehittämishanke 2000-luvun puolivälissä (Valtakari, Syrjä & Kiuru 2008, 13). Vuosina käynnistyi työvoimatoimistojen toiminnan uudistus, jonka keskeisenä tavoitteena oli tehostaa itsepalvelua ja yhteyksiä avoimiin työmarkkinoihin sekä panostaa työttömyyden alkuvaiheen asiakaspalveluun ja työvoiman saannin varmistamiseen. Vielä 2000-luvun puolivälissä työllisyystilanne oli kehittymässä myönteiseen suuntaan, jolloin keskustelu oli siirtymässä rakennetyöttömyydestä työvoiman kysyntään vastaamiseen. (Arnkil, Karjalainen, Saikku, Spangar & Pitkänen 2008.) 2429 Vuoden 2013 alusta lähtien työ- ja elinkeinopalvelujen palvelumalli on perustunut kolmeen palvelulinjaan, joihin henkilöasiakkaat sijoitetaan palvelutarpeensa mukaan. Uudistuksen tavoitteena oli varmistaa yhdenmukainen palvelumalli kaikissa työvoimatoimistoissa. Kaikkien palvelulinjojen tavoitteena on asiakkaan avoimille työmarkkinoille työllistymisen tukeminen tai yrittäjyyden vahvistaminen ja yritystoiminnan kehittäminen. (TEM 2014c.) Kuviossa 2 on kuvattu TE-toimiston kolme eri palvelulinjaa. KUVIO 2. TE-toimiston palvelulinjat. Lähde: Työ- ja elinkeinoministeriö (2013b, 4) Työvoiman palvelukeskus Työvoiman palvelukeskusten (TYP) perustaminen liittyy edellä mainittuun 2000-luvun alun työllisyyspolitiikan peruslinjaukseen, jonka tavoitteena on ollut purkaa rakennetyöttömyyttä vahvistamalla valtion ja kuntien eri sektoreiden yhteistyötä ja kehittää kokonaisvaltaisia palveluja vaikeasti työllistyvien tueksi (Karjalainen & Saikku 2008). Robert Arnkil, Timo Spangar, Esa Jokinen, Matti Tuusa ja Sari Pitkänen (2014) kutsuvat TYP:n perustamista valtion ja kunnan välisen työnjaon uudistamisen ensimmäiseksi aalloksi. Palvelukeskusten perustamisen taustalla oli ajatus viranomaisten ja muiden palvelutuottajien välisestä asiantuntijaverkostosta. Tämä uudistus käynnistyi ensin pilotoimalla yhteispalvelukokeilu vuosina , jonka jälkeen palvelukeskuksia perustettiin eri paikkakunnille vapaaehtoisuuteen perustuen ja eri osapuolten tekemin sopimuksin 39 kappaletta. (Karjalainen 2013, ) Vuonna 2014 TYP-toiminnan piirissä oli 124 kuntaa ja toiminnan ulkopuolella 180 (TEM 2014d). 2530 Verkoston ensisijainen tehtävä on antaa monipuolista tukea asiakkaille, joille aikaisemmat julkiset työvoimapalvelut ovat osoittautuneet riittämättömiksi. TYP kehittää palvelukokonaisuuksia, jotka toteutetaan moniammatillisen ja poikkihallinnollisen verkostoyhteistyön avulla. Työvoiman palvelukeskusuudistuksen toimeenpanon vastuutaho oli työministeriö, eli nykyinen työ- ja elinkeinoministeriö. Taustaorganisaatioina on toiminut sosiaali- ja terveysministeriö, Kansaneläkelaitos ja Kuntaliitto. (Valtakari ym ) TYP:ssa periaatteena on, että asiakas saa samasta paikasta TE-hallinnon, kunnan sosiaalitoimen, Kelan ja mahdollisesti myös terveydenhuollon ja muiden aktiivitoimijoiden palveluja tai palveluohjausta (Karjalainen 2013, 104). Jyväskylässä työvoiman palvelukeskuksen moniammatilliseen asiantuntijajoukkoon kuuluu kuusi TE-toimiston asiantuntijaa, kuntoutuspsykologi, neljä sosiaalityöntekijää, neljä sosiaaliohjaajaa, terveydenhoitaja, asiakaspalvelusihteeri ja Kelan asiakassihteeri (Jyväskylän kaupunki 2013a). Palvelukeskusten lähtökohtana on, että ne eivät ole itsenäisiä virastoja, vaan TE-palvelujen, Kelan ja kunnan asiantuntijoiden kiinteitä verkostoja. Yhteistyö ei muuta viranomaisten välistä tehtäväjakoa, vastuuta ja velvollisuuksia. (Valtakari ym ) Kuviossa 3 on kuvattu työvoiman palvelukeskuksen palveluprosessin vaiheet. KUVIO 3. Työvoiman palvelukeskuksen palveluprosessi. Lähde: Karjalainen & Saikku 2008, 245. Työvoiman palvelukeskukset ovat aikaisemmin olleet vapaaehtoisia, mutta lukien astui voimaan laki työllistymistä edistävästä monialaisesta yhteispalvelusta (1369/2014), 26 Näytä lisää
OSALLISTAVA SOSIAALITURVA SYRJÄYTYMISEN EHKÄISYÄ VAI PAKKOTYÖTÄ?
OSALLISTAVA SOSIAALITURVA SYRJÄYTYMISEN EHKÄISYÄ VAI PAKKOTYÖTÄ? Ville-Veikko Pulkka Pro gradu -tutkielma Yhteiskuntapolitiikka Yhteiskuntatieteiden ja filosofian laitos Jyväskylän yliopisto Joulukuu 2014 Lisätiedot AKTIVOINTISUUNNITELMA TEHTY
AKTIVOINTISUUNNITELMA TEHTY Kokkolan pitkäaikaistyöttömyys ja aktivointipolitiikka rekisteritietojen valossa JOHANNA ALATALO JA MARJA PAANANEN STOS620 Pro gradu tutkielma Jyväskylän yliopisto Kokkolan Lisätiedot Vaikeasti työllistyvien tilannetta ja palveluita selvittävä tutkimus
Vaikeasti työllistyvien tilannetta ja palveluita selvittävä tutkimus Työ- ja elinkeinoministeriön julkaisuja Työ ja yrittäjyys 23/2011 eeva terävä petri virtanen petri uusikylä lassi köppä Vaikeasti työllistyvien Lisätiedot Aikuissosiaalityöhön kiinteästi liittyvien aktivointi
Aikuissosiaalityöhön kiinteästi liittyvien aktivointi ti- ja työllistämi mis- palvelujen kustannuks tannuksia ja vaikutuks tuksia ANNE-MARI ULFVES, RAIJA LÄÄPERI, ANTTI RAUTIAINEN & KATI NÄRHI Julkaisija Lisätiedot Ajankohtaista aktiivipolitiikkaa
Peppi Saikku TYÖPAPERI Ajankohtaista aktiivipolitiikkaa Katsaus työttömien aktiivitoimenpiteisiin ja sosiaaliturvaan Suomessa, Ruotsissa, Tanskassa, Norjassa, Saksassa, Iso-Britanniassa ja Alankomaissa Lisätiedot PITKÄAIKAISTYÖTTÖMIEN AKTIVOINTITOIMET. Pienen kunnan haasteet nyt ja tulevaisuudessa
PITKÄAIKAISTYÖTTÖMIEN AKTIVOINTITOIMET KUNTANÄKÖKULMASTA Pienen kunnan haasteet nyt ja tulevaisuudessa Pirjo Portman Jyväskylän yliopisto Yhteiskuntatieteiden ja filosofian laitos Sosiaalityö Pro gradu Lisätiedot Työ ja työttömyys työllistymishankkeen asiakkaiden kokemuksissa
Työ ja työttömyys työllistymishankkeen asiakkaiden kokemuksissa Mervi Tepsa 0194288 Pro gradu -tutkielma Kevät 2012 Kuntoutustiede Lapin yliopisto Aila Järvikoski ja Kristiina Härkäpää mtepsa@ulapland.fi Lisätiedot Tuloksellisuustarkastuskertomus. Nuorisotyöttömyyden hoito
Tuloksellisuustarkastuskertomus Nuorisotyöttömyyden hoito Valtiontalouden tarkastusviraston tarkastuskertomukset 8/2014 Valtiontalouden tarkastusviraston tuloksellisuustarkastuskertomus 8/2014 Tuloksellisuustarkastuskertomus Lisätiedot PITKÄAIKAISTYÖTTÖMYYDEN HOITAMISESTA TYÖVOIMAVAROJEN TURVAAMISEEN - RAKENNETYÖTTÖMYYTTÄ KOSKEVAT KEHITTÄMISLINJAUKSET
PITKÄAIKAISTYÖTTÖMYYDEN HOITAMISESTA TYÖVOIMAVAROJEN TURVAAMISEEN - RAKENNETYÖTTÖMYYTTÄ KOSKEVAT KEHITTÄMISLINJAUKSET Maaliskuu 2011 2 SISÄLLYSLUETTELO ESIPUHE... 3 I YHTEENVETO KEHITTÄMISLINJAUKSISTA... Lisätiedot Kuntouttavan sosiaalityön toimenpiteiden vaikuttavuus
Kuntouttavan sosiaalityön toimenpiteiden vaikuttavuus MARKKU MÄKI Tampereen yliopisto Yhteiskunta- ja kulttuuritieteiden yksikkö Sosiaalityön pro gradu -tutkielma Toukokuu 2015 Tampereen yliopisto Yhteiskunta- Lisätiedot European Minimum Income Network maaraportti Suomi
European Minimum Income Network maaraportti Suomi Tutkimus riittävistä ja saavutettavista vähimmäistoimeentulojärjestelmistä ja -suunnitelmista EU-jäsenvaltioissa Niko Eskelinen Jaakko Kiilunen EAPN-FIN Lisätiedot Työtä ja leipää - Turun työllisyysasioiden arviointi. Turun kaupungin tarkastuslautakunta 6.6.2014
1 Työtä ja leipää - Turun työllisyysasioiden arviointi Turun kaupungin tarkastuslautakunta 6.6.2014 Turun kaupungin tarkastuslautakunta TYÖTÄ JA LEIPÄÄ - Turun työllisyysasioiden arviointi 2 SISÄLLYSLUETTELO Lisätiedot 3. Aktiivivaihtoehtoja ja työurien pidentämistä tukeva sosiaaliturva
1 3. Aktiivivaihtoehtoja ja työurien pidentämistä tukeva sosiaaliturva Yleisiä kehittämislinjauksia Vanha 3.1. siirretty lukuun 5 kohdaksi 5.8. 3.1 Elämän hallinnan ja työllistämisedellytysten parantamiseksi Lisätiedot Ville Kopra ja Heidi Lehikoinen (toim.) Parempaa sosiaaliturvaa. 40 ensimmäistä esitystä
Ville Kopra ja Heidi Lehikoinen (toim.) Parempaa sosiaaliturvaa 40 ensimmäistä esitystä Ville Kopra ja Heidi Lehikoinen / Kalevi Sorsa -säätiö rs Kansi ja ulkoasu: Harri Heikkilä Yliopistopaino Helsinki Lisätiedot Mahdollisuus työhön Nuorten pitkäaikaistyöttömien kokemuksia elämäntilanteestaan
Mahdollisuus työhön Nuorten pitkäaikaistyöttömien kokemuksia elämäntilanteestaan Maarit Ketola Pro gradu-tutkielma Sosiaalityön koulutusohjelma Lapin yliopisto Kevät 2013 Lapin yliopisto, yhteiskuntatieteiden Lisätiedot European Minimum Income Network maaraportti Suomi
European Minimum Income Network maaraportti Suomi Tutkimus riittävistä ja saavutettavista vähimmäistoimeentulojärjestelmistä ja -suunnitelmista EU-jäsenvaltioissa Niko Eskelinen Jaakko Kiilunen EAPN-FIN Lisätiedot Kirkko heikossa työmarkkina-asemassa olevien työllistäjänä
Kirkko heikossa työmarkkina-asemassa olevien työllistäjänä Työ- ja elinkeinoministeriön julkaisuja Työ ja yrittäjyys 28/2009 henrietta grönlund liisa björklund Kirkko heikossa työmarkkina-asemassa olevien Lisätiedot Paltamon täystyöllisyyskokeilu osana aktiivista työvoimapolitiikkaa - Taloudellisten vaikutusten arviointia
Paltamon täystyöllisyyskokeilu osana aktiivista työvoimapolitiikkaa - Taloudellisten vaikutusten arviointia Kansantaloustiede Maisterin tutkinnon tutkielma Kosti Takala 2011 Taloustieteen laitos Aalto-yliopisto Lisätiedot Työllistymisen esteet
S T A K E S I N R A P O R T T E J A 1 1 / 2 0 0 7 Antti parpo Työllistymisen esteet Sosiaali- ja terveysalan tutkimus- ja kehittämiskeskus postimyynti: Stakes / Asiakaspalvelut PL 220, 00531 Helsinki puhelin: Lisätiedot Jakelussa mainitut 17.12.2014. Tarkastuskertomus 7/2011: Pitkäaikaistyöttömien työllistyminen ja syrjäytymisen ehkäisy
Dnro 331/54/2009 Jakelussa mainitut 17.12.2014 Tarkastuskertomus 7/2011: Pitkäaikaistyöttömien työllistyminen ja syrjäytymisen ehkäisy JÄLKISEURANTARAPORTTI Valtiontalouden tarkastusvirasto on tehnyt jälkiseurannan Lisätiedot Pitkäaikaistyöttömien työllistyminen ja syrjäytymisen ehkäisy. Valtiontalouden tarkastusviraston tarkastuskertomukset
Tuloksellisuustarkastuskertomus 229/2011 Pitkäaikaistyöttömien työllistyminen ja syrjäytymisen ehkäisy Valtiontalouden tarkastusviraston tarkastuskertomukset Valtiontalouden tarkastusviraston tarkastuskertomus Lisätiedot I Sosiaaliturvan kokonaisuudistus SATA
I Sosiaaliturvan kokonaisuudistus SATA Toimeksianto Hallitusohjelman mukaisesti sosiaaliturvauudistuksen tavoitteena on työn kannustavuuden parantaminen, köyhyyden vähentäminen sekä riittävän perusturvan Lisätiedot PALKKATUELLA TYÖELÄMÄÄN. Rakennetyöttömien työllistymiskokemuksia tutkimus Kaira-projektille
PALKKATUELLA TYÖELÄMÄÄN Rakennetyöttömien työllistymiskokemuksia tutkimus Kaira-projektille Opinnäytetyö Niskanen Taina Seppänen Seija Sosiaali-, liikunta- ja terveysala Palveluohjaus Hyväksytty.. SAVONIA-AMMATTIKORKEAKOULU Lisätiedot ONKO TYÖMARKKINOILLA TILAA KAIKILLE? Katsaus erityisryhmiin kohdistetun politiikan tuloksiin ja haasteisiin
ONKO TYÖMARKKINOILLA TILAA KAIKILLE? Katsaus erityisryhmiin kohdistetun politiikan tuloksiin ja haasteisiin Työ- ja elinkeinoministeriön julkaisuja Työ ja yrittäjyys 22/2014 RITA ASPLUND PERTTI KOISTINEN Lisätiedot Nuorisotakuu työpajatoiminnan mahdollisuutena ja haasteena
Nuorisotakuu työpajatoiminnan mahdollisuutena ja haasteena Anu Hellesuo Tampereen yliopisto Yhteiskunta- ja kulttuuritieteiden yksikkö, Pori Sosiaalityön pro gradu-tutkielma Syyskuu 2014 TAMPEREEN YLIOPISTO Lisätiedot HYVIN SUUNNITELTU ONKIN JO TEHTY
HYVIN SUUNNITELTU ONKIN JO TEHTY Välityömarkkinat itäsuomalaisten työmarkkinatoimijoiden näkökulmasta Anita Mattila Toimitus: Anu Tiilikainen-Tervaniemi, Riikka Jumppanen ja Katariina Saarela Taitto: Keski-Suomen Lisätiedot Kohti avoimia työmarkkinoita. Pohjois-Savon pitkittyneen työttömyyden alentamisen toimeenpanosuunnitelma
Kohti avoimia työmarkkinoita Pohjois-Savon pitkittyneen työttömyyden alentamisen toimeenpanosuunnitelma 2015 2017 Rohkeutta, osallisuutta ja yhteistyötä työllisyyden edistämiseen Pohjois-Savon elinkeino-, Lisätiedot HE 161/2001 vp ESITYKSEN PÄÄASIALLINEN SISÄLTÖ. henkilöä kohti.
Hallituksen esitys Eduskunnalle työvoimapolitiikan uudistuksen jatkamiseen liittyväksi lainsäädännöksi ESITYKSEN PÄÄASIALLINEN SISÄLTÖ Esityksessä ehdotetaan muutettavaksi työvoimapalvelulakia, työttömyysturvalakia, Lisätiedot HARKINTAA TARPEEN MUKAAN VAI TARPEELLISTA HARKINTAA? Tarveharkintainen työmarkkinatuki työttömyysturvajärjestelmän osana
HARKINTAA TARPEEN MUKAAN VAI TARPEELLISTA HARKINTAA? Tarveharkintainen työmarkkinatuki työttömyysturvajärjestelmän osana RAITTINEN KIRSI Tampereen yliopisto Sosiaalipolitiikan ja sosiaalityön laitos Sosiaalipolitiikan Lisätiedot Työllisyyspalvelut esitys. Kemi 29.10.2014 Riitta Hakala Allan Mikkola
Työllisyyspalvelut esitys Kemi 29.10.2014 Riitta Hakala Allan Mikkola Sisällysluettelo Työllisyyspalvelut...4 1. Nykytila...4 1.1. Kemiläinen työttömyys...4 1.2. Työmarkkinatuki...5 1.3. Työllisyydenhoidon Lisätiedot 2016 © DocPlayer.fi Yksityisyyskäytäntö | Palveluehdot | Palaute